NORAKSTS

|  |  |
| --- | --- |
| 18.06.2020. | Nr.11/6 |

###### GROZĪJUMI JELGAVAS PILSĒTAS DOMES 2018. GADA 23. AUGUSTA LĒMUMĀ NR.11/2 „PROJEKTA “Siltumnīcefekta gāzu emisiju samazināšana ar viedajām pilsētvides tehnoloģijām Jelgavā” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar Jelgavas pilsētas domes 2018. gada 23. augusta lēmumu Nr.11/2 “Projekta “Siltumnīcefekta gāzes emisiju samazināšana ar viedajām pilsētvides tehnoloģijām Jelgavā” iesnieguma iesniegšana” projekta “Siltumnīcefekta gāzes emisiju samazināšana ar viedajām pilsētvides tehnoloģijām Jelgavā” (turpmāk – Projekts) kopējās plānotās izmaksas 1 005 290,00 *euro*, no tām 640 714,00 *euro* – Emisijas kvotu izsolīšanas instrumenta (turpmāk – EKII) finansējums un 364 576,00 *euro* pašvaldības līdzfinansējums. 2019. gada 26. februārī starp Vides aizsardzības un reģionālās attīstības ministriju, sabiedrību ar ierobežotu atbildību “Vides investīciju fonds” un Jelgavas pilsētas pašvaldības iestādi “Pilsētsaimniecība” noslēgts līgums par Projekta īstenošanu.

Jelgavas pilsētas pašvaldības veikto iepirkumu “Siltumnīcefekta gāzes emisiju samazināšana ar viedajām pilsētvides tehnoloģijām Jelgavā”, identifikācijas Nr. JPD 2020/32/AK, un “Ielu apgaismojuma poligona izveide Meiju ceļā 9, Jelgavā”, identifikācijas Nr. JPD 2020/34/AK, rezultātā Projekta izmaksas palielinājās par 246 751,73 *euro*. Projekta kopējās izmaksas ir 1 252 041,73 *euro*, no tām 640 714,00 *euro* ir EKII finansējums un 611 327,73 *euro* ir Jelgavas pilsētas pašvaldības līdzfinansējums.

Lai nodrošinātu visu plānoto Projekta aktivitāšu īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2018. gada 23. augusta lēmumā Nr.11/2 “Projekta “Siltumnīcefekta gāzu emisiju samazināšana ar viedajām pilsētvides tehnoloģijām Jelgavā” iesnieguma iesniegšana” (turpmāk – lēmums) šādus grozījumus:

1. Aizstāt lēmuma 1.punktā skaitli “1 005 290,00” ar skaitli “1 252 041,73” un skaitli “364 576,00” ar skaitli “611 327,73”.
2. Aizstāt lēmuma 2.1.apakšpunktā skaitli “364 576,00” ar skaitli “68 134,71”.
3. Izteikt lēmuma 2.2. apakšpunktu šādā redakcijā:

“2.2. 2020. gadā 640 714,00 *euro* pašvaldības priekšfinansējums un 543 193,02 *euro* pašvaldības līdzfinansējums.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 18.jūnijā